Avis juridique important

|

31997D0300

97/300/EY, EHTY, Euratom: Neuvoston päätös, tehty 29 päivänä huhtikuuta 1997, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta

Virallinen lehti nro L 129 , 21/05/1997 s. 0001 - 0002

NEUVOSTON PÄÄTÖS,tehty 29 päivänä huhtikuuta 1997,Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (97/300/EHTY, EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa,ottaa huomioon komission ehdotuksen,ottaa huomioon Euroopan parlamentin lausunnon (1),sekä katsoo, ettäLuxemburgissa 22 päivänä huhtikuuta 1996 allekirjoitetun Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksen voimaantuloon asti on tarpeen hyväksyä Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskeva väliaikainen sopimus,ON PÄÄTTÄNYT SEURAAVAA:1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat liitteet, pöytäkirja ja päätösasiakirjaan liitetyt julistukset Euroopan yhteisön puolesta.Edellä 1 kohdassa tarkoitetut asiakirjat ovat tämän päätöksen liitteenä.2 artikla Neuvoston puheenjohtaja antaa Euroopan yhteisön puolesta väliaikaisen sopimuksen 32 artiklassa tarkoitetun ilmoituksen (2).Tehty Luxemburgissa 29 päivänä huhtikuuta 1997.Neuvoston puolestaH. VAN MIERLOPuheenjohtaja(1) EYVL N:o C 115, 14.4.1997.(2) Neuvostoon pääsihteeristö huolehtii sopimuksen voimaantulopäivän julkaisemisesta Euroopan yhteisöjen virallisessa lehdessä.


title: 2006/308/EY: Neuvoston päätös, tehty  10 päivänä huhtikuuta 2006 , alueiden komitean saksalaisen varajäsenen nimeämisestä

text:
               28.4.2006

               FI

               Euroopan unionin virallinen lehti

               L 115/36

      NEUVOSTON PÄÄTÖS,
   tehty 10 päivänä huhtikuuta 2006,
   alueiden komitean saksalaisen varajäsenen nimeämisestä
   (2006/308/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut varajäsenen paikka Dieter DOMBROWSKIn erottua,

         ON PÄÄTTÄNYT SEURAAVAA:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2010:
   Barbara RICHSTEIN,
   Mitglied des Landtags von Brandenburg,
   Dieter DOMBROWSKIn tilalle.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Luxemburgissa 10 päivänä huhtikuuta 2006.

            Neuvoston puolesta

            Puheenjohtaja

         U. PLASSNIK

      (1)  EUVL L 56, 25.2.2006, s. 75.


title: Komission päätös, annettu 6 päivänä heinäkuuta 2016, meri- ja kalastusasioiden pääosaston kalatalousalan yhdennetyn tiedonhallinnan ohjelmiston avoimen koodin lisensseistä

text:
               12.7.2016

               FI

               Euroopan unionin virallinen lehti

               C 252/9

         KOMISSION PÄÄTÖS,
   annettu 6 päivänä heinäkuuta 2016,
   meri- ja kalastusasioiden pääosaston kalatalousalan yhdennetyn tiedonhallinnan ohjelmiston avoimen koodin lisensseistä
   (2016/C 252/03)
   EUROOPAN KOMISSIO, joka
   ottaa huomioon Euroopan unionista tehdyn sopimuksen, Euroopan atomienergiayhteisön perustamissopimuksen ja Euroopan unionin toiminnasta tehdyn sopimuksen,
   ottaa huomioon 19 päivänä syyskuuta 2001 tehdyn komission päätöksen (PV1536), jolla siirretään pääjohtajille ja toimialajohtajille valta päättää siitä, onko tarpeen jättää hakemus niiden vastuulla olevien toimien ja ohjelmien tuloksena olevien teollis- ja tekijänoikeuksien suojaamiseksi, oikeuksiin liittyvien lisenssien myöntämisestä sekä oikeuksien hankinnasta, siirrosta tai luovutuksesta ja siirretään pääjohtajille asiaa koskeva hallinnollinen toimeenpanovalta,
   sekä katsoo seuraavaa:

               (1)

               Meri- ja kalastusasioiden pääosasto on kehittänyt useita kalatalousalan yhdennetyn tiedonhallinnan (IFDM) ohjelmistoon kuuluvia tietojärjestelmiä YK:n kaupan ja sähköisen liiketoiminnan kehittämiskeskuksen (UN/CEFACT) FLUX-standardiin perustuvaa kalastusalan sähköistä tietojenvaihtoa varten.

               (2)

               Nykyinen IFDM-ohjelmisto, jäljempänä ’ohjelmisto’, käsittää seuraavat tietojärjestelmät: FLUX Transportation Layer UN/CEFACT-standardin mukaista sähköisten viestien vaihtoa varten, unionin alusten satelliittiseurantajärjestelmä (VMS), jolla seurataan alusten sijaintia ja johon meri- ja kalastusasioiden pääosasto on kehittänyt kolme moduulia (paikkatiedot, raportointi ja USM), ja VMS ERS Viewer, jolla laajennetaan unionin VMS-järjestelmää niin, että sähköiset kalastuspäiväkirjat ovat siinä nähtävissä UN/CEFACT-muodossa.

               (3)

               Ohjelmiston avoimen koodin lisenssien myöntäminen saattaa edistää kalastustietojen vaihdon yhdenmukaistamista maailmanlaajuisesti ja tuoda kustannussäästöjä. Sen vuoksi ohjelmistotyökalut olisi annettava jäsenmaiden, kolmansien maiden, alueellisten kalastuksenseurantajärjestöjen ja YK:n elintarvike- ja maatalousjärjestön käyttöön.

               (4)

               Meri- ja kalastusasioiden pääosasto, joka on ohjelmiston kehittämisestä ja ylläpidosta vastaava pääosasto ja jolle samaan aikaan on annettu tehtäväksi teollis- ja tekijänoikeuksien alalla tehtyjen päätösten hallinnollinen toimeenpano, pitää ohjelmiston avoimen koodin lisenssejä hyvänä ja tarkoituksenmukaisena asiana.

               (5)

               Ohjelmiston levittämiseksi ja käytön edistämiseksi sekä yksinomaiseen oikeuteen perustuvan käytön välttämiseksi ohjelmisto on tarkoitus julkistaa avoimen koodin lisenssillä,

         ON PÄÄTTÄNYT SEURAAVAA:
   1 artikla
   Ohjelmiston levitykseen voidaan soveltaa ei-yksinomaisen avoimen koodin lisenssin ehtoja ohjelmiston käytön, jäljentämisen, kehittämisen ja edelleen levittämisen edistämiseksi.
   2 artikla
   Tätä päätöstä sovelletaan myös kyseisen ohjelmiston päivityksiin ja uusiin versioihin.

      Tehty Brysselissä 6 päivänä heinäkuuta 2016.

            Komission puolesta

         João AGUIAR MACHADO

            Pääjohtaja


Avis juridique important

|

32003D0616

2003/616/EY: Komission päätös, tehty 11 päivänä elokuuta 2003, elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen liitteisiin tehtyjen muutosten hyväksymisestä Euroopan yhteisön puolesta (ETA:n kannalta merkityksellinen teksti)

Virallinen lehti nro L 214 , 26/08/2003 s. 0036 - 0037

Komission päätös,tehty 11 päivänä elokuuta 2003,elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen liitteisiin tehtyjen muutosten hyväksymisestä Euroopan yhteisön puolesta(ETA:n kannalta merkityksellinen teksti)(2003/616/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä 17 päivänä joulukuuta 1996 tehdyn neuvoston päätöksen 97/132/EY(1), sellaisena kuin se on muutettuna päätöksellä 1999/837/EY(2), ja erityisesti sen 3 artiklan kolmannen alakohdan,sekä katsoo seuraavaa:(1) Elävien eläinten ja eläintuotteiden kauppaan sovellettavia eläinten terveyttä koskevia toimenpiteitä koskevassa Euroopan yhteisön ja Uuden-Seelannin sopimuksessa olevien liitteiden muutoksia koskevan sopimuksen tekemisestä kirjeenvaihtona 28 päivänä marraskuuta 2002 tehdyssä neuvoston päätöksessä 2002/957/EY(3) säädetään mahdollisuudesta tunnustaa Uuden-Seelannin todistusjärjestelmien vastaavuus tuoreen lihan ja lihavalmisteiden sekä muiden eläintuotteiden osalta.(2) Sopimuksen hallinnointia käsittelevä pariteettikomitea (jäljempänä "komitea") antoi 27 ja 28 päivänä helmikuuta 2003 pitämässään kokouksessa suosituksen todistusjärjestelmien vastaavuuden määrittelemisestä seuraavien eläintuotteiden osalta: eläinten suolet, vuodat ja nahat, lemmikkieläinten ruoka, luut ja luutuotteet, jalostettu eläinvalkuainen, veri ja verituotteet, laardi ja renderoidut rasvat, rehuihin, farmaseuttiseen tai tekniseen käyttöön tarkoitetut raaka-aineet sekä siipikarjanlihasta saadut tuotteet. Tämän suosituksen perusteella sopimuksen liite V on aiheellista muuttaa.(3) Komitea antoi samassa kokouksessa myös suosituksia sopimuksen tiettyjen liitteiden muuttamisesta Uuden-Seelannin vastuuviranomaisten hallinnollisen rakenteen, yhteystietojen sekä Uuden-Seelannin lainsäädännön muuttumisen huomioon ottamiseksi. Se suositti lisäksi liitteen V muuttamista BSE:hen liittyvien toimenpiteiden osalta sopimuspuolten nykyisen lainsäädännön mukaisesti.(4) Nämä muutokset olisi hyväksyttävä yhteisön puolesta.(5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen 16 artiklan mukaisesti perustetun, sopimuksen hallinnointia käsittelevän pariteettikomitean antamien suositusten mukaisesti mainitun sopimuksen liitteiden II, V ja X muutokset. Kirjeenvaihtona tehdyn sopimuksen teksti sekä sopimuksen liitteisiin tehdyt muutokset ovat tämän päätöksen liitteenä.2 artiklaTerveys- ja kuluttaja-asioiden pääosaston pääjohtajalle annetaan valtuudet allekirjoittaa kirjeenvaihtona tehty sopimus yhteisöä sitovasti.3 artiklaTätä päätöstä sovelletaan sitä kuukautta, jona Uusi-Seelanti ilmoittaa komissiolle kirjallisesti, että 1 artiklassa tarkoitettujen muutosten hyväksymisen edellyttämät sisäiset menettelyt on saatu päätökseen, seuraavan kuukauden ensimmäisestä päivästä.Tehty Brysselissä 11 päivänä elokuuta 2003.Komission puolestaDavid ByrneKomission jäsen(1) EYVL L 57, 26.2.1997, s. 4.(2) EYVL L 332, 23.12.1999, s. 1.(3) EYVL L 333, 10.12.2002, s. 13.


title: Päätös N:o E5, annettu 16 päivänä maaliskuuta 2017, asetuksen (EY) N:o 987/2009 4 artiklassa tarkoitettuun sähköiseen tiedonvaihtoon sovellettavan siirtymäkauden käytännön järjestelyistä (ETA:n kannalta ja EY:n ja Sveitsin sopimuksen kannalta merkityksellinen teksti. )

text:
               19.7.2017

               FI

               Euroopan unionin virallinen lehti

               C 233/3

         PÄÄTÖS N:o E5,
   annettu 16 päivänä maaliskuuta 2017,
   asetuksen (EY) N:o 987/2009 4 artiklassa tarkoitettuun sähköiseen tiedonvaihtoon sovellettavan siirtymäkauden käytännön järjestelyistä
   (ETA:n kannalta ja EY:n ja Sveitsin sopimuksen kannalta merkityksellinen teksti)
   (2017/C 233/03)
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja Euroopan parlamentin ja neuvoston asetuksen (EY) N:o 987/2009 (2), annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä säännöksistä johtuvia hallinnollisia ja tulkinnallisia kysymyksiä,
   ottaa huomioon sosiaaliturvajärjestelmien yhteensovittamisesta annetun asetuksen (EY) N:o 883/2004 72 artiklan d alakohdan, jonka perusteella hallintotoimikunnan on edistettävä uusien teknologioiden mahdollisimman laajaa käyttöä,
   ottaa huomioon asetuksen (EY) N:o 987/2009 4 artiklan, jonka mukaan ”tietojen siirto laitosten tai yhteyselinten välillä on tehtävä sähköisesti – –” ja ”hallintotoimikunnan on vahvistettava asiakirjojen ja rakenteisten sähköisten asiakirjojen rakenne, sisältö ja muoto sekä niiden vaihtoa koskevat yksityiskohtaiset järjestelyt”,
   ottaa huomioon asetuksen (EY) N:o 987/2009 siirtymäkautta koskevan 95 artiklan, jonka mukaan ”kukin jäsenvaltio voi soveltaa siirtymäkautta – – tietojen vaihtamiseen sähköisesti” ja ”nämä siirtymäkaudet eivät saa ylittää 24:ää kuukautta laskettuna täytäntöönpanoasetuksen voimaantulopäivästä”,
   sekä katsoo seuraavaa:

               (1)

               Asetuksen (EY) N:o 987/2009 95 artiklassa hallintotoimikunnalle annetaan valtuudet vahvistaa tarvittavien siirtymäkausien käytännön yksityiskohdat perusasetuksen ja täytäntöönpanoasetuksen soveltamista varten tarvittavan tietojen vaihdon varmistamiseksi.

               (2)

               On tarpeen selkeyttää perusperiaatteita, joita laitokset soveltavat siirtymäkautena.

               (3)

               Uusien asetusten voimaantulopäivän jälkeen vireillä oli huomattava määrä tapauksia, joissa oikeus perustui asetukseen (ETY) N:o 1408/71 ja joiden osalta tiedonvaihto perustuu yleisesti asetuksen (ETY) N:o 1408/71 (3) ja asetuksen (ETY) N:o 574/72 (4) menettelyihin, E-lomakkeiden käyttö mukaan lukien.

               (4)

               Asetuksen (EY) N:o 987/2009 94 artiklan 1 kohdassa mainitaan, että edellisessä johdanto-osan kappaleessa tarkoitetut olosuhteet johtavat ”etuuden myöntämiseen kaksi kertaa”, jolloin etuudensaaja saa suuremman etuuden.

               (5)

               Useimmissa ellei kaikissa tapauksissa uusien asetusten soveltaminen ei kuitenkaan käytännössä paranna aiempiin asetuksiin perustuvaa etuutta. Näin ollen on epätodennäköistä, että asetuksen (EY) N:o 574/72 ja asetuksen (EY) N:o 987/2009 soveltaminen näissä olosuhteissa johtaisi laitokset suorittamaan menettelyt kahteen kertaan.

               (6)

               Päätöksen N:o H1 5 kohdassa selvennetään ennen asetuksen (EY) N:o 883/2004 ja asetuksen (EY) N:o 987/2009 voimaantulopäivää myönnettyjen todistusten (E-lomakkeiden) ja eurooppalaisten sairaanhoitokorttien (sekä väliaikaisten korvaavien todistusten) asemaa.

               (7)

               Siirtymäkauden aikana jäsenvaltiot voivat vapaasti päättää, milloin ne ovat valmiita liittymään sosiaaliturvatietojen sähköiseen vaihtojärjestelmään (EESSI) joko kokonaan tai BUC-tapauksittain (Business Use Cases), samalla kun ne pyrkivät noudattamaan EESSI-järjestelmän suunniteltua täytäntöönpanoa jäsenvaltioissa ja BUC-tapausten järjestystä sähköisen tietojenvaihdon aloittamiseksi, kuten hallintotoimikunta on suositellut.
               Hallintotoimikunta käsittelee asiaa asetuksen (EY) N:o 883/2004 71 artiklan 2 kohdassa säädetyin edellytyksin,

         ON PÄÄTTÄNYT SEURAAVAA:

               1.

               Siirtymäkautena ohjaavia periaatteita ovat hyvä yhteistyö laitosten välillä, käytännöllisyys ja joustavuus. Tärkeintä on ennen kaikkea taata se, että siirtymä on sujuva uusien asetusten mukaisia oikeuksiaan käyttäville kansalaisille.

               2.

               Asetuksen (EY) N:o 883/2004 ja asetuksen (EY) N:o 987/2009 voimaantulopäivästä alkaen rakenteisten sähköisten asiakirjojen (SED-asiakirjojen) paperiversiot korvaavat asetuksiin (ETY) N:o 1408/71 ja (ETY) N:o 574/72 perustuvat E-lomakkeet.

               3.

               Jäsenvaltiot voivat 2 kohdasta poiketen jatkaa siirtymäkauden ajan kansallisten sähköisten E-lomakesovellusten käyttöä tai sähköisiä vaihtoja (kuten Build-hankkeita), joiden muuttaminen ei ole tässä aikataulussa kohtuullista, kunhan kansalaisten uusien asetusten mukaiset oikeudet taataan.

               4.

               Laitosten on siirtymäkauden ajan otettava joka tapauksessa vastaan toisen laitoksen antaman asiakirjan oleelliset tiedot, vaikka sen muoto, sisältö tai rakenne olisi vanhentunut. Jos kansalaisen oikeuksista on epäilyksiä, laitoksen on otettava yhteys asiakirjan antaneeseen laitokseen hyvän yhteistyön hengessä.

               5.

               Kuten päätöksen N:o H1 5 kohdassa todetaan, ennen asetuksen (EY) N:o 883/2004 ja asetuksen (EY) N:o 987/2009 voimaantulopäivää myönnetyt E-lomakkeet, asiakirjat ja eurooppalaiset sairaanhoitokortit (sekä väliaikaiset korvaavat todistukset) ovat myös tämän päivämäärän jälkeen voimassa, ja muiden jäsenvaltioiden viranomaisten on otettava ne huomioon, kunnes niiden voimassaolo päättyy tai ne perutaan tai korvataan asetuksen (EY) N:o 883/2004 ja asetuksen (EY) N:o 987/2009 mukaisesti annetuilla tai toimitetuilla asiakirjoilla.

               6.

               Jokainen jäsenvaltio voi siirtyä joustavasti käyttämään sosiaaliturvatietojen sähköistä vaihtojärjestelmää (EESSI), kun se on valmis käytettäväksi jäsenvaltion yhteyspisteen tai yhteyspisteiden välityksellä.

               7.

               Hallintotoimikunnan yhteistyösopimuksella määritetään BUC-tapausten suunniteltu järjestys EESSI-järjestelmässä jäsenvaltioita varten sanotun kuitenkaan rajoittamatta 6 kohdan soveltamista. Järjestys perustuu BUC-tapausten asteittaiseen kehittymiseen, ja tarvittaessa BUC-tapaukset niputetaan yhteen.

               8.

               Kussakin sellaisessa BUC-tapauksessa, jonka osalta sähköinen tietojenvaihto on alkanut, kukin jäsenvaltio pyrkii liittymään mukaan niin pian kuin mahdollista, kun sen tekninen integrointi tämän mahdollistaa.

               9.

               Jäsenvaltiot hallinnoivat tietojenvaihtoa niin paperilla kuin sähköisesti samassa BUC-tapauksessa siihen saakka, kun kaikilla jäsenvaltioilla on EESSI-järjestelmä käytettävissä kyseisen BUC-tapauksen osalta.

               10.

               Se, että EESSI-järjestelmä on kyseisen BUC-tapauksen osalta käytettävissä, tarkoittaa sitä, että kyseinen jäsenvaltio voi sekä lähettää kyseisen BUC-tapauksen viestejä muille jäsenvaltioille että vastaanottaa niiden viestejä.

               11.

               Tieto siitä, minkä BUC-tapausten osalta EESSI-järjestelmä on kussakin jäsenvaltiossa käytettävissä, merkitään kansallisten laitosten käytettävissä olevaan luetteloon, ja se näkyy myös EESSI-järjestelmän laitoshakemistossa. Jäsenvaltioiden on informoitava kirjallisesti hallintotoimikuntaa kohtuullisessa ajassa ennen kuin se ottaa EESSI-järjestelmän käyttöön tietyn BUC-tapauksen osalta.

               12.

               Tietystä BUC-tapauksesta vaihdetaan tietoa siirtymäkauden aikana kahden jäsenvaltion välillä joko EESSI-järjestelmässä tai sen ulkopuolella kaiken kyseiseen BUC-tapaukseen liittyvän tietojenvaihdon osalta sanotun kuitenkaan rajoittamatta kahdenvälisiä järjestelyitä, jotka liittyvät esimerkiksi yhteiseen testaamiseen tai koulutukseen tai vastaaviin syihin; tietojenvaihdon on tapahduttava yksinomaan EESSI-järjestelmässä siitä hetkestä alkaen, jona molemmat ilmoittivat, että niillä on EESSI-järjestelmä käytettävissä kyseisen BUC-tapauksen osalta.

               13.

               Kun on kyse monenvälisestä BUC-tapauksesta, jossa tietojenvaihtoon osallistuu useampi kuin kaksi jäsenvaltiota, tietojenvaihto EESS-järjestelmässä käynnistyy vasta sitten, kun on selvää, että ainoastaan ne jäsenvaltiot, jotka ilmoittivat, että niillä on EESSI-järjestelmä käytettävissä kyseistä BUC-tapausta varten, osallistuvat kyseiseen tietojenvaihtoon. Edellä 12 kohdassa esitettyjä periaatteita sovelletaan myös tapauksissa, joissa useampi kuin kaksi jäsenvaltiota on mukana BUC-tapauksessa.

               14.

               Tämä päätös julkaistaan Euroopan unionin virallisessa lehdessä. Sitä sovelletaan kahdentenakymmenentenä päivänä sen jälkeen, kun se on julkaistu.

               15.

               Tämä päätös korvaa 12 päivänä kesäkuuta 2009 annetun päätöksen N:o E1.

            Hallintotoimikunnan puheenjohtaja

         Malcolm SCICLUNA

      (1)  EUVL L 166, 30.4.2004, s. 1.

      (2)  EUVL L 284, 30.10.2009, s. 1.

      (3)  Asetus (ETY) N:o 1408/71, annettu 14 päivänä kesäkuuta 1971, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä (EYVL L 149, 5.7.1971, s. 2).

      (4)  Neuvoston asetus (ETY) N:o 574/72, annettu 21 päivänä maaliskuuta 1972, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä (EYVL L 74, 27.3.1972, s. 1).


Avis juridique important

|

32002D0054

2002/54/EY: Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen väliaikaisesta soveltamisesta

Virallinen lehti nro L 028 , 30/01/2002 s. 0131 - 0131

Neuvoston päätös,tehty 21 päivänä tammikuuta 2002,Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen väliaikaisesta soveltamisesta(2002/54/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Yhteisön ja Etelä-Afrikan on tarpeen määrätä Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen, jäljempänä "sopimus", väliaikaisesta soveltamisesta 28 päivästä tammikuuta 2002, kunnes Etelä-Afrikka on saattanut päätökseen menettelyt, joita sopimuksen voimaan saattaminen edellyttää.(2) Sopimuksen tiettyjen määräysten täytäntöönpanon helpottamiseksi komission olisi voitava tehdä tarvittavat tekniset mukautukset tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89(1) 15 artiklassa säädettyä menettelyä noudattaen.(3) Sitä varten olisi hyväksyttävä kirjeenvaihtona tehty sopimus,ON TEHNYT TÄMÄN PÄÄTÖKSEN:1 artiklaHyväksytään yhteisön puolesta kirjeenvaihtona tehty sopimus Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen väliaikaisesta soveltamisesta 28 päivästä tammikuuta 2002.Kirjeenvaihtona tehdyn sopimuksen teksti ja tislattujen alkoholijuomien kauppaa koskevan sopimuksen teksti ovat tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa kirjeenvaihtona tehty sopimus ja näin ollen ilmaista yhteisön suostumus noudattaa sopimusta.3 artiklaTislattujen alkoholijuomien kauppaa koskevan sopimuksen 5 artiklan 8 kohdan ja 16 artiklan 2 kohdan mukaisesti komissiolla on valtuudet laatia neuvoston asetuksen (ETY) N:o 1576/89 15 artiklassa säädettyä menettelyä noudattaen sopimuksen muuttamiseksi tarvittavat asiakirjat.4 artiklaKomissio edustaa yhteisöä tislattujen alkoholijuomien kauppaa koskevan sopimuksen 17 artiklan nojalla perustetussa sekakomiteassa.5 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 21 päivänä tammikuuta 2002.Neuvoston puolestaM. Arias CañetePuheenjohtaja(1) EYVL L 160, 12.6.1989, s. 1, asetus sellaisena kuin se on viimeksi muutettuna asetuksella (EY) N:o 3378/94 (EYVL L 366, 31.12.1994, s. 1).


Avis juridique important

|

31999D0347

1999/347/YUTP: Neuvoston päätös, tehty 17 päivänä toukokuuta 1999, Nigeriasta määritellyn yhteisen kannan 98/614/YUTP kumoamisesta

Virallinen lehti nro L 133 , 28/05/1999 s. 0005 - 0005

NEUVOSTON PÄÄTÖS,tehty 17 päivänä toukokuuta 1999,Nigeriasta määritellyn yhteisen kannan 98/614/YUTP kumoamisesta(1999/347/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 15 artiklan,sekä katsoo, että(1) neuvosto määritteli 30 päivänä lokakuuta 1998 yhteisen kannan 98/614/YUTP(1) Nigeriaan kohdistettavista seuraamuksista,(2) demokraattisesti presidentiksi valittu siviilihenkilö ottaa 29 päivänä toukokuuta 1999 vastaan tehtävänsä ja maahan muodostetaan siviilihallitus, ja(3) näin ollen täyttyvät neuvoston 30 päivänä lokakuuta 1998 asettamat edellytykset Nigeriaa koskevien jäljellä olevien seuraamusten poistamiselle,ON PÄÄTTÄNYT SEURAAVAA: 1 artiklaKumotaan yhteinen kanta 98/614/YUTP 1 päivästä kesäkuuta 1999. 2 artiklaTämä päätös julkaistaan virallisessa lehdessä.Tehty Brysselissä 17 päivänä toukokuuta 1999.Neuvoston puolestaJ. FISCHERPuheenjohtaja(1) EYVL L 293, 31.10.1998, s. 77.


title: Euroopan parlamentin päätös (EU) 2016/1497, annettu 28 päivänä huhtikuuta 2016, Euroopan ammatillisen koulutuksen kehittämiskeskuksen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/192

         EUROOPAN PARLAMENTIN PÄÄTÖS (EU) 2016/1497,
   annettu 28 päivänä huhtikuuta 2016,
   Euroopan ammatillisen koulutuksen kehittämiskeskuksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2014 sekä keskuksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä keskukselle (05584/2016 – C8-0062/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 (4) ja erityisesti sen 12 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A8-0082/2016),

               1.

               toteaa, että Euroopan ammatillisen koulutuksen kehittämiskeskuksen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan ammatillisen koulutuksen kehittämiskeskuksen varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan ammatillisen koulutuksen kehittämiskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 39.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EYVL L 39, 13.2.1975, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: EFTA-valtioiden pysyvän komitean päätös N:o 2/2016/PK, annettu 2 päivänä kesäkuuta 2016, rahoitusjärjestelmäkomitean perustamisesta tehdyn EFTA-valtioiden pysyvän komitean päätöksen N:o 4/2004/PK muuttamisesta [2017/313]

text:
               23.2.2017

               FI

               Euroopan unionin virallinen lehti

               L 45/14

         EFTA-VALTIOIDEN PYSYVÄN KOMITEAN PÄÄTÖS N:o 2/2016/PK,
   annettu 2 päivänä kesäkuuta 2016,
   rahoitusjärjestelmäkomitean perustamisesta tehdyn EFTA-valtioiden pysyvän komitean päätöksen N:o 4/2004/PK muuttamisesta [2017/313]
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’,
   ottaa huomioon Euroopan unionin sekä Islannin, Liechtensteinin ruhtinaskunnan ja Norjan kuningaskunnan sopimuksen vuosia 2014–2021 koskevasta ETA:n rahoitusjärjestelmästä,
   ottaa huomioon vuosia 2014–2021 koskevaa ETA:n rahoitusjärjestelmää koskevan pöytäkirjan 38 c, joka on sisällytetty ETA-sopimukseen edellä mainitulla Euroopan unionin sekä Islannin, Liechtensteinin ruhtinaskunnan ja Norjan kuningaskunnan välisellä sopimuksella vuosia 2014–2021 koskevasta ETA:n rahoitusjärjestelmästä,
   ottaa huomioon Norjan kuningaskunnan ja Euroopan unionin välisen sopimuksen vuosia 2014–2021 koskevasta Norjan rahoitusjärjestelmästä,
   ottaa huomioon rahoitusjärjestelmäkomitean perustamisesta 3 päivänä kesäkuuta 2004 tehdyn EFTA-valtioiden pysyvän komitean päätöksen N:o 4/2004/PK,
   ottaa huomioon ETA:n rahoitusjärjestelmän välivaiheen komitean perustamisesta vuosiksi 2014–2021 24 päivänä syyskuuta 2015 annetun EFTA-valtioiden pysyvän komitean päätöksen N:o 2/2015/PK,
   ON PÄÄTTÄNYT SEURAAVAA:
   1 artikla
   Korvataan 3 päivänä kesäkuuta 2004 tehdyn EFTA-valtioiden pysyvän komitean päätöksen N:o 4/2004/PK 1 artiklan ensimmäisen kohdan toinen virke seuraavasti: ”Komitea hallinnoi vuosia 2004–2009 koskevaa ETA:n rahoitusjärjestelmää, vuosia 2009–2014 koskevaa ETA:n rahoitusjärjestelmää ja vuosia 2014–2021 koskevaa ETA:n rahoitusjärjestelmää.”
   2 artikla
   Tämä päätös tulee voimaan päivänä, jona säädös ETA:n rahoitusjärjestelmän perustamisesta vuosiksi 2014–2021 tulee voimaan tai josta alkaen sitä sovelletaan väliaikaisesti.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 2 päivänä kesäkuuta 2016.

            EFTA-valtioiden pysyvän komitean puolesta

         Kurt JÄGER

            Puheenjohtaja

         Kristinn F. ÁRNASON

            Pääsihteeri


title: Poliittisten ryhmien muodostaminen (työjärjestyksen 29 artiklan muuttaminen) Euroopan parlamentin päätös 9. heinäkuuta 2008 Euroopan parlamentin työjärjestyksen poliittisten ryhmien muodostamista koskevan 29 artiklan muuttamisesta (2006/2201(REG))

text:
               3.12.2009

               FI

               Euroopan unionin virallinen lehti

               CE 294/91

         Keskiviikko 9. heinäkuuta 2008Poliittisten ryhmien muodostaminen (työjärjestyksen 29 artiklan muuttaminen)
   P6_TA(2008)0351
   Euroopan parlamentin päätös 9. heinäkuuta 2008 Euroopan parlamentin työjärjestyksen poliittisten ryhmien muodostamista koskevan 29 artiklan muuttamisesta (2006/2201(REG))
   2009/C 294 E/23

      Euroopan parlamentti, joka
   ottaa huomioon ehdotuksen työjärjestyksen muuttamiseksi (B6-0420/2006),
   ottaa huomioon työjärjestyksen 201 ja 202 artiklan,
   ottaa huomioon perussopimus-, työjärjestys- ja toimielinasioiden valiokunnan mietinnön (A6-0206/2008),

               1.

               päättää muuttaa työjärjestystä jäljempänä esitetyllä tavalla;

               2.

               päättää, että kyseinen muutos tulee voimaan vuonna 2009 pidettäviä Euroopan parlamentin vaaleja seuraavan ensimmäisen istuntojakson ensimmäisenä päivänä;

               3.

               kehottaa puhemiestä välittämään tämän päätöksen tiedoksi neuvostolle ja komissiolle.

                  NYKYINEN TEKSTI

                  TARKISTUS

                  Tarkistus 3

                  Euroopan parlamentin työjärjestys

                  29 artikla — 2 kohta

                           2.

                           Poliittisessa ryhmässä on oltava vähintään
                                 viidesosasta
                               jäsenvaltioita valittuja jäseniä. Poliittisen ryhmän muodostamiseen tarvitaan vähintään
                                 20 jäsentä
                              .

                           2.

                           Poliittisessa ryhmässä on oltava vähintään
                                 neljäsosasta
                               jäsenvaltioita valittuja jäseniä. Poliittisen ryhmän muodostamiseen tarvitaan vähintään
                                 25 jäsentä
                              .

                  Tarkistus 1

                  Euroopan parlamentin työjärjestys

                  29 artikla — 2a kohta (uusi)

                                 2a.

                              Jos ryhmän jäsenmäärä laskee alle vaaditun vähimmäismäärän, puhemies voi puheenjohtajakokouksen suostumuksella sallia ryhmän jatkavan parlamentin seuraavaan järjestäytymisistuntoon asti, jos seuraavat ehdot täyttyvät:

                                       —

                                             jäsenet edustavat edelleen vähintään yhtä viidesosaa jäsenvaltioista

                                       —

                                             ryhmä on ollut olemassa vähintään yhden vuoden ajan.

                                 Puhemies ei sovella tätä poikkeusta, jos on ilmeistä, että sitä käytetään väärin.


title: Euroopan parlamentin päätös (EU, Euratom) 2016/1464, annettu 28 päivänä huhtikuuta 2016, vastuuvapauden myöntämisestä pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/122

         EUROOPAN PARLAMENTIN PÄÄTÖS (EU, EURATOM) 2016/1464,
   annettu 28 päivänä huhtikuuta 2016,
   vastuuvapauden myöntämisestä pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2014 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015) 377 – C8-0199/2015) (2),

               —

               ottaa huomioon pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) lopullisen tilinpäätöksen varainhoitovuodelta 2014 (3),

               —

               ottaa huomioon komission kertomuksen varainhoitovuotta 2013 koskevien vastuuvapauspäätösten seurannasta (COM(2015) 505) sekä kertomuksen liitteinä olevat komission yksiköiden valmisteluasiakirjat (SWD(2015) 194, SWD(2015) 195),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2014 toimitetuista sisäisistä tarkastuksista (COM(2015) 441) sekä kertomuksen liitteenä olevan komission yksiköiden valmisteluasiakirjan (SWD(2015) 170),

               —

               ottaa huomioon tilintarkastustuomioistuimen kertomuksen pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) tilinpäätöksestä varainhoitovuodelta 2014 sekä viraston vastauksen (4),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä toimeenpanovirastoille (05585/2016 – C8-0040/2016),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon pienistä ja keskisuurista yrityksistä vastaavan toimeenpanoviraston perustamisesta ja päätösten 2004/20/EY ja 2007/372/EY kumoamisesta 17. joulukuuta 2013 annetun komission täytäntöönpanopäätöksen 2013/771/EU (9),

               —

               ottaa huomioon työjärjestyksen 93 artiklan ja liitteen V,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0140/2016),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteiden mukaisesti;

               1.

               myöntää pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) johtajalle vastuuvapauden toimeenpanoviraston talousarvion toteuttamisesta varainhoitovuonna 2014;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio ja toimeenpanovirastot, sekä 28. huhtikuuta 2016 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2014 vastuuvapausmenettelyssä (10);

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio, ja näihin päätöksiin erottamattomasti kuuluvan päätöslauselman pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 51, 20.2.2014.

      (2)  EUVL C 377, 13.11.2015, s. 1.

      (3)  EUVL C 367, 5.11.2015, s. 9.

      (4)  EUVL C 409, 9.12.2015, s. 90.

      (5)  EUVL C 377, 13.11.2015, s. 146.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 341, 18.12.2013, s. 73.

      (10)  Hyväksytyt tekstit, P8_TA(2016)0148 (katso tämän virallisen lehden sivu 91).


title: 2012/519/EU: Neuvoston päätös, annettu 24 päivänä syyskuuta 2012 , alueiden komitean kahden puolalaisen varajäsenen nimeämisestä

text:
               26.9.2012

               FI

               Euroopan unionin virallinen lehti

               L 258/31

         NEUVOSTON PÄÄTÖS,
   annettu 24 päivänä syyskuuta 2012,
   alueiden komitean kahden puolalaisen varajäsenen nimeämisestä
   (2012/519/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Puolan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kaksi varajäsenen paikkaa on vapautunut Jacek CZERNIAKin ja Marcin JABŁOŃSKIn toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan varajäseniksi jäljellä olevaksi toimikaudeksi eli 25 päivään tammikuuta 2015:

               —

               Piotr CAŁBECKI, Marszałek Województwa Kujawsko-Pomorskiego

               —

               Jarosław DWORZAŃSKI, Marszałek Województwa Podlaskiego.

         2 artikla
   Tämä päätös tulee voimaan päivänä, jona se annetaan.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Neuvoston päätös, annettu 25 päivänä syyskuuta 2014 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               10.10.2014

               FI

               Euroopan unionin virallinen lehti

               C 358/1

         NEUVOSTON PÄÄTÖS,
   annettu 25 päivänä syyskuuta 2014,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   2014/C 358/01
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
   ottaa huomioon komission neuvostolle toimittaman työnantajajärjestöjen edustajien ryhmän jäsenen nimittämisen,
   sekä katsoo seuraavaa:

               (1)

               Neuvosto nimitti 16 päivänä heinäkuuta 2012 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2012 alkavaksi ja 17 päivänä syyskuuta 2015 päättyväksi toimikaudeksi.

               (2)

               Kehittämiskeskuksen johtokunnan jäsenen paikka työnantajajärjestöjen edustajien ryhmässä on vapautunut Liettualle Dovilė BAŠKYTĖn erottua.

               (3)

               Edellä mainitun keskuksen johtokuntaan olisi nimitettävä jäsen jäljellä olevaksi toimikaudeksi, joka päättyy 17 päivänä syyskuuta 2015,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2015:
   TYÖNANTAJAJÄRJESTÖJEN EDUSTAJAT:

               LIETTUA

               Aidas VAIČIULIS

      Tehty Brysselissä 25 päivänä syyskuuta 2014.

            Neuvoston puolesta

            Puheenjohtaja

         F. GUIDI

      (1)  EYVL L 39, 13.2.1975, s. 1.

      (2)  EUVL C 228, 31.7.2012, s. 3.


title: Neuvoston päätös, tehty 12 päivänä helmikuuta 2007 , rikosten ennalta ehkäisyä ja torjuntaa koskevan erityisohjelman perustamisesta kaudelle 2007–2013 osana turvallisuutta ja vapauksien suojelua koskevaa yleisohjelmaa

text:
               24.2.2007

               FI

               Euroopan unionin virallinen lehti

               L 58/7

      NEUVOSTON PÄÄTÖS,
   tehty 12 päivänä helmikuuta 2007,
   rikosten ennalta ehkäisyä ja torjuntaa koskevan erityisohjelman perustamisesta kaudelle 2007–2013 osana turvallisuutta ja vapauksien suojelua koskevaa yleisohjelmaa
   (2007/125/YOS)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 ja 31 artiklan sekä 34 artiklan 2 kohdan c alakohdan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Unionin tavoite antaa kansalaisille korkeatasoinen suoja vapauden, turvallisuuden ja oikeuden alueella saavutetaan Euroopan unionista tehdyn sopimuksen 2 artiklan neljännen luetelmakohdan ja 29 artiklan mukaan ehkäisemällä ja torjumalla järjestäytynyttä ja muuta rikollisuutta.

               (2)

               Jotta voidaan taata kansalaisten vapaus ja turvallisuus sekä suojata yhteiskuntaa rikollisuudelta, unionin olisi toteutettava tarvittavat toimenpiteet kaikkien rikollisuuden muotojen tehokkaaksi ja tuloksekkaaksi ennalta ehkäisemiseksi, paljastamiseksi, tutkimiseksi ja syytteeseen panemiseksi erityisesti tapauksissa, joihin liittyy valtioiden rajat ylittäviä vaikutuksia.

               (3)

               Tampereella lokakuussa 1999 kokoontuneen Eurooppa-neuvoston päätelmien pohjalta Eurooppa-neuvosto on marraskuun 2004 Haagin ohjelmalla (2), syyskuussa 2001 ja maaliskuussa 2004 hyväksytyillä terrorismia koskevilla julkilausumilla ja joulukuussa 2004 hyväksytyllä Euroopan unionin huumausainestrategian vahvistanut, että vapauden, turvallisuuden ja oikeuden alueen kehittäminen ja erityisesti kansalaisten suojeleminen kaikenlaiselta rikolliselta toiminnalta rikollisuutta ennalta ehkäisemällä ja torjumalla on edelleen ensisijainen ala.

               (4)

               Eurooppalainen rikoksentorjuntaverkosto perustettiin 28 päivänä toukokuuta 2001 tehdyllä neuvoston päätöksellä 2001/427/YOS (3) asiantuntemuksen tarjoamiseksi eri rikosten ennalta ehkäisyyn liittyvien eri tekijöiden kehittämisen osalta Euroopan unionin tasolla sekä paikallisen ja kansallisen tason rikostenehkäisytoimien tueksi.

               (5)

               Poliisiyhteistyötä ja oikeudellista yhteistyötä rikosasioissa koskevasta puiteohjelmasta 22 päivänä heinäkuuta 2002 tehdyllä neuvoston päätöksellä 2002/630/YOS (4) perustettu puiteohjelma on osaltaan huomattavasti auttanut lujittamaan jäsenvaltioiden poliisin, muiden lainvalvontaviranomaisten ja oikeuslaitoksen välistä yhteistyötä sekä parantamaan niiden poliisi-, oikeus- ja hallintojärjestelmien keskinäistä tuntemusta ja keskinäistä luottamusta.

               (6)

               On tarpeen laajentaa mahdollisuuksia rahoittaa rikosten ennalta ehkäisyyn ja torjuntaan tähtääviä toimenpiteitä ja tarkistaa rahoitusta koskevia yksityiskohtaisia sääntöjä vaikuttavuuden, kustannustehokkuuden ja avoimuuden varmistamiseksi.

               (7)

               Puiteohjelmalla pyritään helpottamaan rikosasioissa todistajina olevien tehokasta tukemista ja heidän etujensa suojelemista. Ohjelmassa korostetaan myös rikosten uhrien suojelun merkitystä. Sen osoittamiseksi, että uhrien suojelu on ensisijaista, rikosoikeutta koskevassa erityisohjelmassa painotetaan uhreille annettavaa sosiaalista ja oikeudellista apua.

               (8)

               Komission toimet ja valtioidenväliset hankkeet ovat edelleen tärkeitä, jotta jäsenvaltioiden välistä yhteistyötä ja yhteensovittamista voidaan tiivistää ja parantaa. Lisäksi on hyödyllistä ja asianmukaista tukea jäsenvaltioissa toteutettavia hankkeita siltä osin kuin niiden avulla voidaan saada hyödyllisiä kokemuksia ja taitotietoa unionin tasolla toteutettavia uusia toimia varten.

               (9)

               Koska rikollisuus on rajatylittävää, on aiheellista antaa kolmansille maille ja kansainvälisille järjestöille mahdollisuus osallistua valtioidenvälisiin hankkeisiin.

               (10)

               On varmistettava, että ohjelma täydentää muita unionin ja yhteisön ohjelmia, kuten seitsemättä tutkimuksen, teknologian kehittämisen ja demonstroinnin puiteohjelmaa, Euroopan unionin solidaarisuusrahastoa, pelastuspalvelun rahoitusvälinettä sekä rakennerahastoja.

               (11)

               Jäsenvaltiot eivät voi riittävällä tavalla toteuttaa tämän toiminnan tavoitteita, erityisesti järjestäytyneen ja valtioiden rajat ylittävän rikollisuuden ennalta ehkäisyä ja torjuntaa, vaan ne voidaan aloitteen laajuuden ja vaikutusten vuoksi saavuttaa paremmin Euroopan unionin tasolla, joten neuvosto voi toteuttaa toimenpiteitä Euroopan yhteisön perustamissopimuksen 5 artiklassa vahvistetun toissijaisuusperiaatteen mukaisesti, jota sovelletaan Euroopan unioniin Euroopan unionista tehdyn sopimuksen 2 artiklan mukaisesti. Euroopan yhteisön perustamissopimuksen 5 artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi.

               (12)

               Euroopan unionista tehdyn sopimuksen 41 artiklan 3 kohdan mukaisesti toimintamenot olisi rahoitettava Euroopan unionin yleisen talousarvion osastosta VI.

               (13)

               Ohjelman kustannusten olisi oltava rahoituskehyksen otsakkeen 3 enimmäismäärän mukaiset. Ohjelma on syytä muotoilla joustavasti, jotta suunniteltuja toimia voidaan tarvittaessa mukauttaa tarpeiden kehitykseen vastaamiseksi kaudella 2007–2013. Tämän vuoksi päätöksessä olisi määriteltävä suunnitellut toimet sekä niiden hallinnointia ja rahoitusta koskevat järjestelyt vain yleisluontoisesti.

               (14)

               Tämän päätöksen täytäntöönpanemiseksi tarvittavista toimenpiteistä olisi päätettävä siinä säädettyjen menettelytapojen mukaisesti komitean avustuksella.

               (15)

               Olisi myös toteutettava asianmukaiset toimenpiteet sääntöjenvastaisuuksien ja petosten estämiseksi sekä toteutettava tarpeelliset toimenpiteet menetettyjen, aiheettomasti maksettujen tai väärinkäytettyjen varojen takaisinperimiseksi Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (5), komission paikan päällä suorittamista tarkastuksista ja todentamisista 11 päivänä marraskuuta 1996 annetun neuvoston asetuksen (EY, Euratom) N:o 2185/96 (6) ja Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (7) mukaisesti.

               (16)

               Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettua neuvoston asetusta (EY, Euratom) N:o 1605/2002 (8) ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annettua komission asetusta (EY, Euratom) N:o 2342/2002 (9), joilla turvataan yhteisön taloudelliset edut, sovelletaan ottamalla huomioon yksinkertaisuuden ja johdonmukaisuuden periaatteet budjettivälineiden valinnassa, niiden tapausten määrän rajoittamisen, joissa komissiolla säilyy välitön toteuttamis- ja hallinnointivastuu, ja voimavarojen säilymisen oikeassa suhteessa niiden käytöstä johtuvaan hallinnolliseen kuormitukseen nähden.

               (17)

               On aiheellista korvata päätös 2002/630/YOS 1 päivästä tammikuuta 2007 alkaen tällä päätöksellä ja rikosoikeutta koskeva erityisohjelman perustamisesta tehdyllä päätöksellä.

               (18)

               Ohjelman tehokkaan ja joutuisan täytäntöönpanon varmistamiseksi tätä päätöstä olisi sovellettava 1 päivästä tammikuuta 2007,

         ON PÄÄTTÄNYT SEURAAVAA:
   1 artikla
   Kohde
   1.   Tällä päätöksellä perustetaan osana turvallisuutta ja vapauksien suojelua koskevaa yleisohjelmaa rikosten ennalta ehkäisyä ja torjuntaa koskeva erityisohjelma, jäljempänä ’ohjelma’, jolla edistetään osaltaan vapauden, turvallisuuden ja oikeuden alueen vahvistamista.
   2.   Ohjelma kattaa kauden 1 päivästä tammikuuta 200731 päivään joulukuuta 2013.
   2 artikla
   Yleiset tavoitteet
   1.   Ohjelmalla edistetään osaltaan korkeatasoisen suojan antamiseen kansalaisille ehkäisemällä ennalta ja torjumalla järjestäytynyttä tai muuta rikollisuutta, erityisesti terrorismia, ihmiskauppaa ja lapsiin kohdistuvia rikoksia sekä laitonta huume- ja asekauppaa, lahjontaa ja petoksia.
   2.   Ohjelman yleisillä tavoitteilla myötävaikutetaan unionin ja yhteisön politiikkojen kehittämiseen, tämän kuitenkaan vaikuttamatta Euroopan yhteisön tavoitteisiin ja toimivaltaan.
   3 artikla
   Päälinjat ja erityistavoitteet
   1.   Ohjelma käsittää neljä päälinjaa, jotka ovat

               a)

               rikosten ennalta ehkäisy ja kriminologia;

               b)

               lainvalvonta;

               c)

               todistajien suojelu ja tukeminen;

               d)

               uhrien suojelu.

         2.   Yleisten tavoitteiden puitteissa ohjelmalla edistetään seuraavia erityistavoitteita:

               a)

               tukea, edistää ja kehittää horisontaalisia menetelmiä ja välineitä, joita tarvitaan rikosten strategisessa ehkäisyssä ja torjunnassa sekä turvallisuuden ja yleisen järjestyksen takaamisessa, ja joita ovat esimerkiksi Euroopan unionin rikoksentorjuntaverkoston puitteissa tapahtuva työskentely, julkis- ja yksityissektorin kumppanuudet, rikosten ennalta ehkäisyn parhaat käytännöt, vertailukelpoiset tilastot, soveltava kriminologia ja nuoria rikoksentekijöitä koskeva tehostettu lähestymistapa;

               b)

               edistää ja kehittää yhteensovittamista, yhteistyötä ja keskinäistä ymmärtämystä lainvalvontaviranomaisten ja muiden kansallisten viranomaisten sekä asianomaisten unionin elinten välillä neuvoston määrittelemien ensisijaisten tavoitteiden osalta erityisesti sellaisina kuin ne on esitetty Europolin järjestäytynyttä rikollisuutta koskevassa uhkakuva-arviossa;

               c)

               edistää ja kehittää parhaita käytäntöjä rikosten todistajien suojelua ja tukemista varten; ja

               d)

               edistää ja kehittää parhaita käytäntöjä rikosten uhrien suojelemiseksi.

         3.   Ohjelman ei koske oikeudellista yhteistyötä. Sen perusteella voidaan kuitenkin toteuttaa toimia, joiden tavoitteena on oikeus- ja lainvalvontaviranomaisten välisen yhteistyön edistäminen.
   4 artikla
   Tukikelpoiset toimet
   1.   Edellä 2 ja 3 artiklassa säädettyjen yleisten ja erityistavoitteiden toteuttamiseksi ohjelmasta myönnetään vuotuisessa työohjelmassa vahvistettujen edellytysten mukaisesti rahoitustukea seuraavanlaisiin toimiin:

               a)

               komission alulle panemat ja sen hallinnoimat hankkeet, joilla on eurooppalainen ulottuvuus;

               b)

               valtioidenväliset hankkeet, joissa on oltava mukana kumppaneita vähintään kahdesta jäsenvaltiosta tai ainakin yhdestä jäsenvaltiosta ja yhdestä muusta maasta, joka voi olla joko liittyvä tai ehdokasmaa;

               c)

               jäsenvaltioiden kansalliset hankkeet, joilla

                           i)

                           valmistellaan valtioidenvälisiä ja/tai unionin toimia (’käynnistystoimet’);

                           ii)

                           täydennetään valtioidenvälisiä ja/tai unionin toimia (’täydentävät toimet’);

                           iii)

                           edistetään sellaisten innovatiivisten menetelmien ja/tai teknologian kehittämistä, jotka voidaan siirtää unionin tasolla toteutettaviin toimiin, tai kehitetään tällaisia menetelmiä tai teknologiaa siirrettäväksi muihin jäsenvaltioihin ja/tai maahan, joka voi olla joko valtio tai ehdokasmaa;

               d)

               toiminta-avustukset sellaisille valtiosta riippumattomille järjestöille, jotka pyrkivät voittoa tavoittelematta ohjelman mukaisiin tavoitteisiin siten, että tällä on eurooppalainen ulottuvuus.

         2.   Rahoitustukea voidaan myöntää erityisesti

               a)

               operatiivisen yhteistyön ja yhteensovittamisen parantamista koskeviin toimiin (verkostoitumisen, keskinäisen luottamuksen ja ymmärtämyksen lujittaminen sekä tietojen, kokemusten ja parhaiden käytäntöjen vaihto ja levittäminen);

               b)

               analyysi-, sekä seuranta- ja arviointitoimet;

               c)

               teknologian ja menetelmien kehittäminen ja siirto;

               d)

               koulutus sekä henkilöstö- ja asiantuntijavaihto; ja

               e)

               tietoisuuden lisäämis- ja tietojen levittämistoimet.

         5 artikla
   Ohjelmaan osallistuminen
   1.   Ohjelma on suunnattu lainvalvontaviranomaisille sekä muille julkisille ja/tai yksityisille yhteisöille, toimijoille ja laitoksille, joihin luetaan paikalliset ja kansalliset viranomaiset, työmarkkinaosapuolet, yliopistot, tilastotoimistot, valtiosta riippumattomat järjestöt, julkis- ja yksityissektorin kumppanuudet sekä alalla toimivat kansainväliset yhteisöt.
   2.   Ohjelmaan voivat osallistua sellaiset jäsenvaltioihin sijoittautuneet yhteisöt ja järjestöt, jotka ovat oikeushenkilöitä. Voittoa tavoittelevat yhteisöt ja järjestöt voivat hakea avustuksia ainoastaan yhdessä voittoa tavoittelemattomien tai valtiollisten järjestöjen kanssa.
   3.   Kolmannet maat ja kansainväliset järjestöt voivat osallistua valtioidenvälisiin hankkeisiin kumppaneina, mutta ne eivät voi itse ehdottaa hankkeita.
   6 artikla
   Tukimuodot
   1.   Unionin myöntämä rahoitustuki voi olla oikeudelliselta muodoltaan

               a)

               avustus;

               b)

               julkisia hankintoja koskeva sopimus.

         2.   Unionin avustukset myönnetään ehdotuspyyntöjen perusteella, lukuun ottamatta asianmukaisesti perusteltuja poikkeustapauksia, joissa joko asian kiireellisyyden tai edunsaajan luonteen vuoksi tietylle toimelle ei ole vaihtoehtoja, ja avustus myönnetään toiminta-avustuksena tai toimia varten osoitettuina avustuksina.
   Vuotuisessa työohjelmassa määritetään avustuksin katettavien vuotuisten menojen vähimmäisosuus. Vähimmäisosuuden on oltava vähintään 65 prosenttia.
   Hankkeiden kustannuksiin myönnettävän yhteisrahoituksen enimmäisosuus määritetään vuotuisessa työohjelmassa.
   3.   Rahoitusta varataan julkisia hankintoja koskevin sopimuksin liitännäistoimiin, jolloin unionin rahoitus kattaa palvelujen ja tavaroiden hankinnan. Tällä katetaan muun muassa kustannuksia, jotka liittyvät tiedotukseen ja viestintään sekä hankkeiden, politiikkojen, ohjelmien ja lainsäädännön valmisteluun, toteutukseen, seurantaan, tarkastamiseen ja arviointiin.
   7 artikla
   Täytäntöönpanotoimenpiteet
   1.   Komissio panee unionin rahoitustuen täytäntöön asetuksen (EY, Euratom) N:o 1605/2002, jäljempänä ’varainhoitoasetus’, mukaisesti.
   2.   Komissio hyväksyy ohjelman täytäntöönpanoa varten syyskuun loppuun mennessä ja 2 artiklassa määriteltyjen yleisten tavoitteiden puitteissa vuotuisen työohjelman, jossa määritellään sen erityiset tavoitteet ja ensisijaiset aihealueet sekä jossa on 6 artiklan 3 kohdassa tarkoitettujen liitännäistoimien kuvaus ja tarvittaessa luettelo muista toimista.
   Vuotta 2007 koskeva vuotuinen työohjelma hyväksytään kolmen kuukauden kuluttua tämän päätöksen voimaantulosta.
   3.   Vuotuinen työohjelma hyväksytään 10 artiklassa säädetyn hallintomenettelyn mukaisesti.
   4.   Toimille myönnettävän tuen arviointi- ja myöntämismenettelyissä on otettava huomioon muun muassa seuraavat perusteet:

               a)

               yhdenmukaisuus vuotuisen työohjelman, 2 artiklassa määriteltyjen yleisten tavoitteiden sekä 3 ja 4 artiklassa määriteltyjen eri aloilla toteutettavien toimenpiteiden kanssa;

               b)

               ehdotetun toimen suunnittelun, organisoinnin, esittelyn ja odotettujen tulosten laatu ja niistä tiedottaminen;

               c)

               unionilta haetun rahoituksen määrä ja sen asianmukaisuus odotettuihin tuloksiin nähden;

               d)

               odotettujen tulosten vaikutus 2 artiklassa määriteltyihin yleisiin tavoitteisiin sekä 3 ja 4 artiklassa määriteltyihin eri aloilla toteutettaviin toimenpiteisiin.

         5.   Edellä 4 artiklan 1 kohdan d alakohdassa tarkoitettuja toiminta-avustuksia koskevia hakemuksia arvioidaan muun ohessa seuraavin perustein:

               a)

               yhdenmukaisuus ohjelman tavoitteiden kanssa;

               b)

               suunniteltujen toimien laatu;

               c)

               toimien todennäköinen kerrannaisvaikutus niiden kohdeyleisön kannalta;

               d)

               toteutettavien toimien maantieteellinen ulottuvuus;

               e)

               ehdotetun toimen kustannus-hyötysuhde.

         6.   Komissio tekee 4 artiklan 1 kohdan a alakohdan nojalla ehdotettuihin toimiin liittyvät päätökset 10 artiklassa säädetyn hallintomenettelyn mukaisesti. Komissio tekee 4 artiklan 1 kohdan b–d alakohdan nojalla ehdotettuihin toimiin liittyvät päätökset 9 artiklassa säädetyn neuvoa-antavan menettelyn mukaisesti.
   Komissio tekee päätökset sellaisia avustuksia koskevien hakemusten johdosta, joissa on mukana voittoa tavoittelevia yhteisöjä tai järjestöjä, 10 artiklassa säädetyn hallintomenettelyn mukaisesti.
   8 artikla
   Komitea
   1.   Komissiota avustaa komitea, joka koostuu jäsenvaltioiden edustajista ja jonka puheenjohtajana on komission edustaja, jäljempänä ’komitea’.
   2.   Komitea vahvistaa työjärjestyksensä.
   3.   Komissio voi kutsua hakijamaiden edustajia komitean kokousten jälkeen pidettäviin tiedotuskokouksiin.
   9 artikla
   Neuvoa-antava menettely
   1.   Jos tähän artiklaan viitataan, komission edustaja tekee komitealle ehdotuksen toteutettavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.
   2.   Lausunto merkitään pöytäkirjaan; lisäksi kullakin jäsenvaltiolla on oikeus pyytää, että sen kanta merkitään pöytäkirjaan.
   3.   Komissio ottaa niin hyvin kuin mahdollista huomioon komitean lausunnon. Se ilmoittaa komitealle, millä tavoin sen lausunto on otettu huomioon.
   10 artikla
   Hallintomenettely
   1.   Jos tähän artiklaan viitataan, komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Niissä tapauksissa, joissa neuvoston on tehtävä päätöksensä komission ehdotuksesta, lausunto annetaan Euroopan yhteisön perustamissopimuksen 205 artiklan 2 kohdassa määrätyllä enemmistöllä. Komiteassa olevien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
   2.   Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista kolmella kuukaudella ilmoituksen tekopäivästä.
   3.   Neuvosto voi määräenemmistöllä päättää asiasta toisin 2 kohdassa säädetyn määräajan kuluessa.
   11 artikla
   Täydentävyys
   1.   Ohjelman täytäntöönpanossa pyritään yhteisvaikutukseen, johdonmukaisuuteen ja täydentävyyteen muiden unionin ja yhteisön välineiden, muun muassa terrorismin ja muiden turvallisuuteen liittyvien riskien ennalta ehkäisyä, torjuntavalmiutta ja niiden seurausten hallintaa koskevan sekä rikosoikeutta koskevan erityisohjelman, seitsemännen tutkimuksen, teknologian kehittämisen ja demonstroinnin puiteohjelman, Euroopan unionin solidaarisuusrahaston ja pelastuspalvelun rahoitusvälineen kanssa.
   2.   Ohjelmassa voidaan käyttää muiden unionin ja yhteisön välineiden kanssa yhteisiä voimavaroja. Tämä koskee erityisesti terrorismin ennalta ehkäisyä, torjuntavalmiutta ja niiden seurausten hallintaa koskevaa ohjelmaa, jolloin tavoitteena on toteuttaa toimia, jotka vastaavat sekä tämän ohjelman että muiden unionin tai yhteisön välineiden tavoitteita.
   3.   Tämän päätöksen nojalla rahoitettavat toimet eivät voi saada rahoitustukea samaan tarkoitukseen mistään muusta unionin tai yhteisön rahoitusvälineestä. On varmistettava, että ohjelman tuensaajat ilmoittavat komissiolle Euroopan unionin yleisestä talousarviosta ja muista lähteistä saamastaan rahoituksesta sekä vireillä olevista tukihakemuksista.
   12 artikla
   Määrärahat
   Tässä ohjelmassa säädettyihin toimiin kohdennetut määrärahat sisällytetään Euroopan unionin yleisen talousarvion vuotuisiin määrärahoihin. Budjettivallan käyttäjä hyväksyy kutakin varainhoitovuotta varten käytettävissä olevat määrärahat rahoituskehyksen asettamissa rajoissa.
   13 artikla
   Seuranta
   1.   Komissio varmistaa, että tuensaaja toimittaa kertomuksia ohjelmasta rahoitettavien toimien teknisestä ja taloudellisesta etenemisestä ja että kolmen kuukauden kuluessa toimen päättymisestä toimitetaan loppukertomus. Komissio määrittää kertomusten muodon ja rakenteen.
   2.   Komissio varmistaa, että tämän ohjelman täytäntöönpanosta aiheutuvissa sopimuksissa määrätään erityisesti komission (tai sen valtuuttaman edustajan) suorittamasta rahoitusta koskevasta ja muusta valvonnasta, joka voidaan tarvittaessa suorittaa paikan päällä, myös pistokokein, tehtävin tarkastuksin, sekä tilintarkastustuomioistuimen suorittamista tarkastuksista.
   3.   Komissio varmistaa, että rahoitustuen saaja pitää komission saatavilla kaikki asiakirjat toimeen liittyvistä menoista viiden vuoden ajan viimeisen tointa koskevan maksun suorittamisesta.
   4.   Edellä 1 ja 2 kohdassa tarkoitettujen kertomusten ja paikan päällä suoritettujen tarkastusten perusteella komissio varmistaa, että alun perin myönnetyn rahoitustuen määrää, ehtoja tai maksuaikataulua mukautetaan tarvittaessa.
   5.   Komissio varmistaa, että toteutetaan kaikki muut sen varmistamiseksi tarvittavat toimenpiteet, että rahoitettavat toimet suoritetaan asianmukaisesti ja tämän päätöksen sekä varainhoitoasetuksen säännöksiä noudattaen.
   14 artikla
   Yhteisön taloudellisten etujen suojaaminen
   1.   Komissio varmistaa tämän päätöksen nojalla rahoitettavia toimia toteutettaessa, että yhteisön taloudelliset edut suojataan petoksia, lahjontaa ja muuta laitonta toimintaa ehkäisevillä toimenpiteillä, tehokkailla tarkastuksilla ja perimällä aiheettomasti maksetut varat takaisin ja, jos väärinkäytöksiä havaitaan, tehokkailla, oikeasuhteisilla ja varoittavilla seuraamuksilla asetusten (EY, Euratom) N:o 2988/95, (Euratom, EY) N:o 2185/96 ja (EY) N:o 1073/1999 mukaisesti.
   2.   Tämän päätöksen nojalla rahoitettavien unionin toimien osalta asetuksia (EY, Euratom) N:o 2988/95 ja (EY, Euratom) N:o 2185/96 sovelletaan yhteisön oikeuden säännöksen tai määräyksen taikka ohjelmaan perustuvan sopimusvelvoitteen rikkomiseen, joka johtuu taloudellisen toimijan teosta tai laiminlyönnistä ja jonka tuloksena on tai voisi olla perusteettomasta menosta aiheutuva vahinko Euroopan unionin yleiselle talousarviolle tai sen hallinnoimille talousarvioille.
   3.   Komissio varmistaa, että tiettyä tointa varten myönnettyä rahoitustukea vähennetään, sen suorittamista lykätään tai se peritään takaisin, jos komissio havaitsee väärinkäytöksiä, joihin luetaan tämän päätöksen tai asianomaisen rahoitustuen myöntämistä koskevan päätöksen tai sopimuksen säännösten tai määräysten noudattamatta jättäminen, tai jos ilmenee, että tointa on komission hyväksyntää pyytämättä muutettu tavalla, joka on ristiriidassa hankkeen luonteen tai sen toteutusta koskevien ehtojen kanssa.
   4.   Jos määräaikoja ei ole noudatettu tai jos vain osa myönnetystä rahoitustuesta on perusteltua tietyn toimen toteutuksen edistymisen johdosta, komissio varmistaa, että tuensaajaa pyydetään esittämään huomautuksensa asiasta tietyssä määräajassa. Jos tuensaaja ei anna tyydyttävää vastausta, komissio varmistaa, että rahoitustuen loppuosa voidaan peruuttaa ja vaatia jo maksettujen erien palauttamista.
   5.   Komissio varmistaa, että kaikki aiheettomasti maksetut määrät palautetaan komissiolle. Kaikkiin määriin, joita ei makseta takaisin ajoissa, lisätään korko varainhoitoasetuksessa säädettyjen edellytysten mukaisesti.
   15 artikla
   Arviointi
   1.   Ohjelmaa seurataan säännöllisesti, jotta sen nojalla toteutettujen toimien toteutusta voidaan tarkkailla.
   2.   Komissio varmistaa, että ulkopuolinen riippumaton taho arvioi ohjelman säännöllisesti.
   3.   Komissio toimittaa Euroopan parlamentille ja neuvostolle

               a)

               vuosittaisen selvityksen ohjelman täytäntöönpanosta;

               b)

               väliarviointia koskevan kertomuksen tämän ohjelman tuloksista sekä sen täytäntöönpanon laadullisista ja määrällisistä näkökohdista viimeistään 31 päivänä maaliskuuta 2010;

               c)

               tiedonannon tämän ohjelman jatkamisesta viimeistään 31 päivänä joulukuuta 2010;

               d)

               jälkiarviointia koskevan kertomuksen viimeistään 31 päivänä maaliskuuta 2015.

         16 artikla
   Hankkeiden julkaiseminen
   Komissio julkaisee vuosittain luettelon tämän ohjelman nojalla rahoitetuista toimista, mihin sisältyy lyhyt kuvaus kustakin hankkeesta.
   17 artikla
   Siirtymäsäännökset
   1.   Tällä päätöksellä korvataan 1 päivästä tammikuuta 2007 päätöksen 2002/630/YOS vastaavat säännökset.
   2.   Toimia, jotka on aloitettu päätöksen 2002/630/YOS nojalla ennen 31 päivää joulukuuta 2006, hallinnoidaan niiden päättymiseen saakka mainitun päätöksen mukaisesti.
   18 artikla
   Voimaantulo ja soveltaminen
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2007.

      Tehty Brysselissä 12 päivänä helmikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  Lausunto annettu 14. joulukuuta 2006 (ei vielä julkaistu virallisessa lehdessä).

      (2)  EUVL C 53, 3.3.2005, s. 1.

      (3)  EYVL L 153, 8.6.2001, s. 1.

      (4)  EYVL L 203, 1.8.2002, s. 5.

      (5)  EYVL L 312, 23.12.1995, s. 1.

      (6)  EYVL L 292, 15.11.1996, s. 2.

      (7)  EYVL L 136, 31.5.1999, s. 1.

      (8)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (9)  EYVL L 357, 31.12.2002, s. 1, asetus sellaisena kuin se on viimeksi muutettuna komission asetuksella (EY, Euratom) N:o 1248/2006 (EUVL L 227, 19.8.2006, s. 3).


title: Neuvoston päätös (EU) 2016/1741, annettu 20 päivänä syyskuuta 2016, Euroopan unionin ja Palaun tasavallan välisen lyhytaikaista oleskelua koskevan viisumivapaussopimuksen tekemisestä Euroopan unionin puolesta

text:
               30.9.2016

               FI

               Euroopan unionin virallinen lehti

               L 264/21

         NEUVOSTON PÄÄTÖS (EU) 2016/1741,
   annettu 20 päivänä syyskuuta 2016,
   Euroopan unionin ja Palaun tasavallan välisen lyhytaikaista oleskelua koskevan viisumivapaussopimuksen tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä 218 artiklan 6 kohdan toisen alakohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Komissio on neuvotellut Euroopan unionin puolesta lyhytaikaista oleskelua koskevan viisumivapaussopimuksen (jäljempänä ’sopimus’) Palaun tasavallan kanssa.

               (2)

               Tämä sopimus on allekirjoitettu ja sitä on neuvoston päätöksen (EU) 2015/2377 (2) mukaisesti sovellettu väliaikaisesti 8 päivästä joulukuuta 2015.

               (3)

               Sopimuksella perustetaan sopimuksen hallinnointia käsittelevä sekakomitea, joka vahvistaa työjärjestyksensä. On aiheellista säätää yksinkertaistetun menettelyn soveltamisesta unionin kannan vahvistamiseen tässä tapauksessa.

               (4)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (5)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (6)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Palaun tasavallan välinen lyhytaikaista oleskelua koskeva viisumivapaussopimus.
   2 artikla
   Neuvoston puheenjohtaja antaa unionin puolesta sopimuksen 8 artiklan 1 kohdassa määrätyn ilmoituksen (5).
   3 artikla
   Komissio edustaa jäsenvaltioiden asiantuntijoiden avustamana unionia sopimuksen 6 artiklalla perustetussa asiantuntijoiden sekakomiteassa.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä syyskuuta 2016.

            Neuvoston puolesta

            Puheenjohtaja

         I. KORČOK

      (1)  Hyväksyntä annettu 8 päivänä kesäkuuta 2016 (ei vielä julkaistu virallisessa lehdessä).

      (2)  Neuvoston päätös (EU) 2015/2377, annettu 26 päivänä lokakuuta 2015 Euroopan unionin ja Palaun tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 332, 18.12.2015, s. 11).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

32002D0309

2002/309/EY,Euratom: Neuvoston ja, tiede- ja teknologiayhteistyötä koskevan sopimuksen osalta, komission päätös, tehty 4. huhtikuuta 2002 seitsemän sopimuksen tekemisestä Sveitsin valaliiton kanssa

Virallinen lehti nro L 114 , 30/04/2002 s. 0001 - 0005

Neuvoston ja, tiede- ja teknologiayhteistyötä koskevan sopimuksen osalta, komission päätös,tehty 4. huhtikuuta 2002seitsemän sopimuksen tekemisestä Sveitsin valaliiton kanssa(2002/309/EY, Euratom)EUROOPAN UNIONIN NEUVOSTOEUROOPAN YHTEISÖJEN KOMISSIO, jotkaottavat huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen sekä 300 artiklan 3 kohdan toisen alakohdan ja 300 artiklan 4 kohdan kanssa,ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen alakohdan,ottavat huomioon komission ehdotuksen,ottavat huomioon Euroopan parlamentin puoltavan lausunnon(1),ottavat huomioon neuvoston hyväksynnän,sekä katsovat seuraavaa:1) Euroopan unionin ja Sveitsin valaliiton välisten läheisten suhteiden kehittämiseksi edelleen sekä suhteiden laajentamiseen ja lujittamiseen tähtäävän osapuolten yhteisen tahdon toteuttamiseksi olisi hyväksyttävä seuraavat sopimukset, jotka allekirjoitettiin 21 päivänä kesäkuuta 1999:- Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta,- Euroopan yhteisön ja Sveitsin valaliiton sopimus lentoliikenteestä,- Euroopan yhteisön ja Sveitsin valaliiton sopimus rautateiden ja maanteiden tavara- ja henkilöliikenteestä,- Euroopan yhteisön ja Sveitsin valaliiton sopimus maataloustuotteiden kaupasta,- Euroopan yhteisön ja Sveitsin valaliiton sopimus vaatimustenmukaisuuden arvioinnin vastavuoroisesta tunnustamisesta,- Euroopan yhteisön ja Sveitsin valaliiton sopimus tietyistä julkisiin hankintoihin liittyvistä näkökohdista,- Euroopan yhteisöjen ja Sveitsin valaliiton sopimus tiede- ja teknologiayhteistyöstä.2) Kyseiset seitsemän sopimusta liittyvät läheisesti toisiinsa sen edellytyksen myötä, että niiden on tultava voimaan samanaikaisesti ja niiden voimassaolon on päätyttävä samanaikaisesti eli kuuden kuukauden kuluttua mitä tahansa näistä sopimuksista koskevan uusimattajättämis- tai irtisanomisilmoituksen vastaanottamisesta.3) Henkilöiden vapaata liikkuvuutta koskevan sopimuksen osalta sellaiset sopimukseen sisältyvät sitoumukset, jotka liittyvät Euroopan yhteisön perustamissopimuksen kolmannen osan IV osastoon, eivät sido Tanskan kuningaskuntaa, Irlantia ja Iso-Britannian ja Pohjois-Irlannin yhdistynyttä kuningaskuntaa yhteisön oikeuteen kuuluvina velvoitteina vaan velvoitteina, jotka johtuvat kyseisten jäsenvaltioiden ja Sveitsin valaliiton välisestä sitoumuksesta.4) Maataloustuotteiden kauppaa koskevan sopimuksen osalta tämän päätöksen 5 artiklan 3 kohdan ensimmäisen luetelmakohdan täytäntöönpanemiseksi välttämättömät toimenpiteet voidaan tarvittaessa toteuttaa 5 artiklan 4 kohdassa tarkoitettua menettelyä noudattaen. Kyseiset toimenpiteet olisi toteutettava komissiolle siirrettyä täytäntöönpanovaltaa käytettäessä sovellettavasta menettelystä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti.5) Tiettyjä täytäntöönpanoon liittyviä tehtäviä on annettu sopimusten nojalla perustetuille sekakomiteoille, mukaan lukien valtuudet tehdä tiettyjä muutoksia sopimusten liitteisiin. Olisi laadittava asianmukaiset sisäiset menettelyt sopimusten moitteettoman toiminnan varmistamiseksi ja komission valtuuttamiseksi tietyissä tapauksissa sopimaan sopimuksiin tehtävistä tietyistä teknisistä muutoksista tai tekemään tiettyjä niiden täytäntöönpanoa koskevia päätöksiä,OVAT PÄÄTTÄNEET SEURAAVAA:1 artikla1. Hyväksytään Euroopan yhteisön puolesta seuraavat kuusi sopimusta:- Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta,- Euroopan yhteisön ja Sveitsin valaliiton sopimus lentoliikenteestä,- Euroopan yhteisön ja Sveitsin valaliiton sopimus rautateiden ja maanteiden tavara- ja henkilöliikenteestä,- Euroopan yhteisön ja Sveitsin valaliiton sopimus maataloustuotteiden kaupasta,- Euroopan yhteisön ja Sveitsin valaliiton sopimus vaatimustenmukaisuuden arvioinnin vastavuoroisesta tunnustamisesta,- Euroopan yhteisön ja Sveitsin valaliiton sopimus tietyistä julkisiin hankintoihin liittyvistä näkökohdista.Hyväksytään Euroopan yhteisön ja Euroopan atomienergiayhteisön puolesta seuraava sopimus:- Euroopan yhteisöjen ja Sveitsin valaliiton sopimus tiede- ja teknologiayhteistyöstä.Sopimusten tekstit ovat tämän päätöksen liitteenä.2. Näiden seitsemän sopimuksen on määräystensä mukaisesti tarkoitus tulla voimaan samanaikaisesti ja niiden voimassaolon on tarkoitus päättyä samanaikaisesti eli kuuden kuukauden kuluttua mitä tahansa näistä sopimuksista koskevan uusimattajättämis- tai irtisanomisilmoituksen vastaanottamisesta.2 artiklaHenkilöiden vapaata liikkuvuutta koskevan sopimuksen osalta yhteisöä edustaa sopimuksen 14 artiklalla perustetussa sekakomiteassa komission edustaja. Sopimusta sovellettaessa tehtäviä sekakomitean päätöksiä tai suosituksia koskevan yhteisön kannan vahvistaa neuvosto komission ehdotuksesta Euroopan yhteisön perustamissopimuksen asianomaisten määräysten mukaisesti.3 artikla1. Lentoliikennettä koskevan sopimuksen osalta yhteisöä edustaa sopimuksen 21 artiklalla perustetussa sekakomiteassa komissio jäsenvaltioiden edustajien avustamana.2. Komissio vahvistaa yhteisön kannan niihin sekakomitean päätöksiin, joilla ainoastaan ulotetaan yhteisön lainsäädännön säädökset koskemaan Sveitsiä mahdollisesti tarvittavine teknisine mukautuksineen.3. Muita sekakomitean päätöksiä koskevan yhteisön kannan vahvistaa neuvosto määräenemmistöllä komission ehdotuksesta.4 artikla1. Rautateiden ja maanteiden tavara- ja henkilöliikennettä koskevan sopimuksen osalta yhteisöä edustaa sopimuksen 51 artiklalla perustetussa sekakomiteassa komissio jäsenvaltioiden edustajien avustamana. Sekakomitean päätöksiä koskevan yhteisön kannan vahvistaa- sopimuksen 42, 45, 46, 47 ja 54 artiklassa tarkoitettujen asioiden osalta neuvosto määräenemmistöllä komission ehdotuksesta, ja- kaikkien muiden asioiden osalta komissio kuultuaan päätöksen 92/578/ETY(3) 4 artiklan ensimmäisen alakohdan mukaista komiteaa.5 artikla1. Maataloustuotteiden kauppaa koskevan sopimuksen osalta yhteisöä edustaa sopimuksen 6 artiklan 1 kohdan mukaisesti asetetussa maatalouden sekakomiteassa sekä sopimuksen liitteessä 11 olevan 19 artiklan 1 kohdan mukaisesti asetetussa eläinlääkinnän sekakomiteassa komissio jäsenvaltioiden edustajien avustamana.2. Yhteisön kannan maatalouden sekakomiteassa ja eläinlääkinnän sekakomiteassa vahvistaa neuvosto komission ehdotuksesta, Euroopan yhteisön perustamissopimuksen asianomaisten määräysten mukaisesti.Sopimuksen 6 artiklan 3 kohdan mukaisissa maatalouden sekakomitean päätöksissä tarkoitettujen asioiden osalta yhteisön kannan vahvistaa kuitenkin komissio:- direktiivin 2000/29/EY(4) 18 artiklassa säädetyn menettelyn mukaisesti, kun on kyse asioista, jotka liittyvät sopimuksen liitteeseen 4 ja sen lisäyksiin,- direktiivin 70/524/ETY(5) 23 artiklassa säädetyn menettelyn mukaisesti, kun on kyse asioista, jotka liittyvät sopimuksen liitteeseen 5 ja sen lisäyksiin,- direktiivin 66/400/ETY(6) 21 artiklassa säädetyn menettelyn tai muiden siemenalaa koskevien direktiivien vastaavissa säännöksissä säädettyjen menettelyjen mukaisesti, kun on kyse asioista, jotka liittyvät sopimuksen liitteeseen 6 ja sen lisäyksiin,- asetuksen (EY) N:o 1493/99(7) 75 artiklassa säädetyn menettelyn mukaisesti, kun on kyse asioista, jotka liittyvät sopimuksen liitteeseen 7 ja sen lisäyksiin,- asetuksen (ETY) N:o 1576/89(8) 14 tai 15 artiklassa tai asetuksen (ETY) N:o 1601/91(9) 13 tai 14 artiklassa säädetyn menettelyn mukaisesti, kun on kyse asioista, jotka liittyvät sopimuksen liitteeseen 8 ja sen lisäyksiin,- asetuksen (ETY) N:o 2092/91(10) 14 artiklassa säädetyn menettelyn mukaisesti, kun on kyse asioista, jotka liittyvät sopimuksen liitteeseen 9 ja sen lisäyksiin,- asetuksen (EY) N:o 2200/96(11) 46 artiklassa säädetyn menettelyn mukaisesti, kun on kyse asioista, jotka liittyvät sopimuksen liitteeseen 10 ja sen lisäyksiin.3. Komissio toteuttaa sopimuksen täytäntöönpanemiseksi välttämättömät toimenpiteet seuraavasti, tämän kuitenkaan rajoittamatta 6 kohdan soveltamista:- sopimuksen liitteissä 2 ja 3 säädettyjen tariffimyönnytysten sekä yhdistetyn nimikkeistön ja Taric-koodien muutosten välttämättömiksi tekemien muutosten ja teknisten mukautusten täytäntöönpano asetuksen (ETY) N:o 1766/92(12) 23 artiklassa säädetyn menettelyn mukaisesti tai muiden yhteisestä markkinajärjestelystä annettujen asetusten vastaavien säännösten tai 2 artiklassa säädetyn menettelyn mukaisesti,- liitteen 4 täytäntöönpano direktiivin 2000/29/EY 18 artiklassa säädetyn menettelyn mukaisesti,- liitteen 5 täytäntöönpano direktiivin 70/524/ETY 23 artiklassa säädetyn menettelyn mukaisesti,- liitteen 6 täytäntöönpano direktiivin 66/400/ETY 21 artiklassa tai muiden siemenalan direktiivien vastaavissa säännöksissä säädetyn menettelyn mukaisesti,- liitteessä 7 olevan III osaston täytäntöönpano asetuksen (EY) N:o 1493/1999 75 artiklassa säädetyn menettelyn mukaisesti,- liitteessä 8 olevan 14 artiklan täytäntöönpano asetuksen (ETY) N:o 1576/89 14 artiklassa tai asetuksen (ETY) N:o 1601/91 13 artiklassa säädetyn menettelyn mukaisesti,- liitteen 9 täytäntöönpano asetuksen (ETY) N:o 2092/91 14 artiklassa säädetyn menettelyn mukaisesti,- liitteen 10 täytäntöönpano asetuksen (EY) N:o 2200/96 46 artiklassa säädetyn menettelyn mukaisesti,- liitteen 11 täytäntöönpano direktiivin 72/462/ETY(13) 30 artiklan mukaisesti.4. Silloin kun se on aiheellista, 3 kohdan ensimmäisessä luetelmakohdassa mainittuja välttämättömiä toimenpiteitä voidaan toteuttaa jäljempänä esitettyä menettelyä noudattaen.Komissiota avustaa asetuksen (ETY) N:o 2913/92(14) 248 a artiklalla perustettu tullikoodeksikomitea.Jos tähän kohtaan viitataan, sovelletaan päätöksen 1999/468/EY 4 ja 7 artiklaa.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.5. Tullikoodeksikomitea voi tutkia kaikki tariffikiintiöiden soveltamista koskevat kysymykset, jotka sen puheenjohtaja on ottanut esille joko omasta aloitteestaan tai jäsenvaltion pyynnöstä.6. Komissio päättää jäsenvaltion pyynnöstä tai omasta aloitteestaan sopimuksen 10 artiklan, liitteessä 7 olevan 29 artiklan, liitteessä 8 olevan 16 artiklan, liitteessä 9 olevan 9 artiklan ja liitteessä 10 olevan 5 artiklan mukaisista tarvittavista toimenpiteistä. Päätöksistä on ilmoitettava neuvostolle ja jäsenvaltioille. Jos komissio saa jäsenvaltiolta pyynnön, se tekee asiasta päätöksen kolmen työpäivän kuluessa pyynnön vastaanottamisesta. Jäsenvaltio voi antaa komission päätöksen neuvoston käsiteltäväksi kolmen työpäivän kuluessa ilmoituksen saamisesta. Neuvosto kokoontuu viipymättä. Se voi määräenemmistöllä tehdä toisenlaisen päätöksen 30 päivän kuluessa komission päätöksen antamisesta sen käsiteltäväksi.6 artikla1. Vaatimustenmukaisuuden arvioinnin vastavuoroista tunnustamista koskevan sopimuksen osalta yhteisöä edustaa sopimuksen 10 artiklan mukaisesti asetetussa sekakomiteassa, jäljempänä "komitea", komissio neuvoston nimeämän erityiskomitean avustamana. Komissio toteuttaa erityiskomiteaa kuultuaan sopimuksen 6 artiklan 3 kohdassa, 7 artiklassa, 8 artiklan 1 kohdassa, 10 artiklan 4 kohdan e alakohdassa ja 12 artiklassa tarkoitetut nimeämiset, ilmoitukset, tietojenvaihdon ja tarkastamispyynnöt.2. Yhteisön kannan komiteassa vahvistaa komissio 1 kohdassa mainittua erityiskomiteaa kuultuaan seuraavien asioiden osalta:a) sopimuksen 1 artiklan 3 kohdan soveltaminen liitteen 1 lukuihin,b) menettelysääntöjen hyväksyminen sopimuksen 10 artiklan 2 kohdan mukaisesti sekä sopimuksen 10 artiklan 4 kohdan c ja d alakohdassa määrättyjen tarkastamismenettelyjen hyväksyminen,c) vaatimustenmukaisuuden arviointielinten sääntöjenmukaisuuden tarkastaminen sekä vastaavat päätökset sopimuksen 8 artiklan ja 11 artiklan c alakohdan mukaisesti,d) liitteen I kaikkien lukujen I-V osaston muuttaminen sopimuksen 10 artiklan 4 kohdan a, b ja e alakohdan ja 11 artiklan mukaisesti,e) liitteiden muuttaminen sopimuksen 10 artiklan 5 kohdan mukaisesti sekäf) sopimuksen 14 artiklassa määrätty riitojenratkaisumenettely.3. Kaikissa muissa tapauksissa yhteisön kannan komiteassa vahvistaa neuvosto, joka tekee päätökset määräenemmistöllä komission ehdotuksesta.7 artikla1. Tiettyjä julkisiin hankintoihin liittyviä näkökohtia koskevan sopimuksen osalta yhteisöä edustaa sopimuksen 11 artiklan mukaisesti asetetussa sekakomiteassa komissio jäsenvaltioiden edustajien avustamana.2. Komissio valtuutetaan hyväksymään yhteisön puolesta sopimuksen liitteiden I, II, III, IV, VI ja VII muutokset. Komissiota avustaa tässä tehtävässä erityinen neuvoston asettama komitea. Ensimmäisessä virkkeessä mainittu valtuutus rajoitetaan kuitenkin liitteen I osalta muutoksiin, jotka johtuvat direktiivin 93/38/ETY 8 artiklan mukaisen menettelyn soveltamisesta, ja liitteiden II, III ja IV osalta muutoksiin, jotka johtuvat samanlaisten menettelyjen soveltamisesta näissä liitteissä tarkoitettuihin aloihin, sekä liitteiden VI ja VII osalta vuonna 1996 tehdyn julkisia hankintoja koskevan sopimuksen puitteissa käytävien tulevien neuvottelujen tuloksiin.3. Kaikissa muissa tapauksissa yhteisön kannan sekakomitean päätöksiin vahvistaa neuvosto komission ehdotuksesta Euroopan yhteisön perustamissopimuksen asianomaisten määräysten mukaisesti.8 artiklaNeuvoston puheenjohtaja tallettaa kussakin sopimuksessa määrätyn hyväksymiskirjan yhteisön puolesta, ja lisäksi tiede- ja teknologiayhteistyötä koskevan sopimuksen osalta komission puheenjohtaja tallettaa hyväksymiskirjan Euroopan atomienergiayhteisön puolesta.Tehty Brysselissä 4. huhtikuuta 2002.Neuvoston puolestaPuheenjohtajaA. Acebes PaniaguaKomission puolestaPuheenjohtajaR. Prodi(1) EYVL C 41, 7.2.2001, s. 25.(2) EYVL L 184, 17.07.1999, s. 23.(3) EYVL L 373, 21.12.1992, s. 26.(4) EYVL L 169, 10.7.2000, s. 1, direktiivi sellaisena kuin se on viimeksi muutettuna komission direktiivillä 2001/33/EY (EYVL L 127, 9.5.2001, s. 42).(5) EYVL L 270, 14.12.1970, s. 1, direktiivi sellaisena kuin se on viimeksi muutettuna komission asetuksella (EY) N:o 2205/2001 (EYVL L 297, 15.11.2001, s. 3).(6) EYVL 125, 11.7.1966, s. 2290/66, direktiivi sellaisena kuin se on viimeksi muutettuna neuvoston direktiivillä 98/96/EY (EYVL L 25, 1.2.1999, s. 27).(7) EYVL L 79, 14.7.1999, s. 1, asetus sellaisena kuin se on viimeksi muutettuna neuvoston asetuksella (EY) N:o 2585/2001 (EYVL L 345, 29.11.2001, s. 10).(8) EYVL L 160, 12.6.1989, s. 1, asetus sellaisena kuin se on viimeksi muutettuna neuvoston asetuksella (EY) N:o 3378/94 (EYVL L 366, 31.12.1994, s. 1).(9) EYVL L 149, 14.6.1991, s. 1, asetus sellaisena kuin se on viimeksi muutettuna neuvoston asetuksella (EY) 2061/96 (EYVL L 277, 30.10.1996, s. 1).(10) EYVL L 198, 22.7.1991, s. 1, asetus sellaisena kuin se on viimeksi muutettuna komission asetuksella (EY) N:o 2491/2001 (EYVL L 337, 20.12.2001, s. 9).(11) EYVL L 297, 21.11.1996, s. 1, asetus sellaisena kuin se on muutettuna komission asetuksella (EY) N:o 911/2001 (EYVL L 129, 11.5.2001, s. 3).(12) EYVL L 181, 1.7.1992, s. 21, asetus sellaisena kuin se on viimeksi muutettuna neuvoston asetuksella (EY) N:o 1666/2000 (EYVL L 193, 29.7.2000, s. 1).(13) EYVL L 302, 31.12.1972, s. 28, direktiivi sellaisena kuin se on viimeksi muutettuna neuvoston asetuksella (EY) N:o 1452/2001 (EYVL L 198, 21.7.2001, s. 11).(14) EYVL L 302, 19.10.1992, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2700/2000 (EYVL L 311, 12.12.2000, s. 17).